"S-a născut o stea" a avut premiera la Festivalul de film din Veneția la 31 august 2018, și a fost lansat în Statele Unite la 5 octombrie 2018, prin Warner Bros. Records. Filmul a obținut încasări de 409 de milioane de dolari în întreaga lume și a primit aprecieri din partea criticilor de specialitate, aceștia lăudând interpretările lui Cooper și Gaga, regia, cinematografia și muzica. A fost ales atât de National Board of Review, cât și de Institutul American de Film, drept unul dintre cele mai bune 10 filme ale anului 2018. A primit, de asemenea, cinci nominalizări la cea de-a 76-a ediție a Premiilor Globul de Aur, inclusiv la categoria „Cel mai bun film dramatic”, și a câștigat premiul Globul de Aur pentru cea mai bună melodie originală pentru cântecul „Shallow”. "S-a născut o stea" a obținut opt nominalizări la cea de-a 91-a gală a premiilor Oscar, primind nominalizări la categoriile „Cel mai bun film”, „Cel mai bun actor” (Cooper), „Cea mai bună actriță” (Gaga), „Cel mai bun actor în rol secundar” (Elliot), câștigând la categoria„Cea mai bună melodie originală” pentru „Shallow”.